Akademický senát

25. 02. 2019

**Návrh rektora na vymenovanie člena Správnej rady Slovenskej technickej univerzity v Bratislave**

Predkladá: **prof. Ing. Robert Redhammer, PhD.**

 rektor

Vypracovala: **Erika Jevčáková, B.S.B.A.**

 kancelária rektora

Zdôvodnenie: Abdikácia člena Správnej rady STU

Návrh uznesenia: Akademický senát Slovenskej technickej univerzity v Bratislave v zmysle § 9 ods. 1 písm. h) zákona č. 131/2002 Z. z. o vysokých školách a o zmene niektorých zákonov v znení neskorších predpisov schvaľuje predložený návrh rektora na nového člena Správnej rady Slovenskej technickej univerzity v Bratislave.

**Návrh rektora na vymenovanie člena Správnej rady Slovenskej technickej univerzity v Bratislave**

Dňa 30. 11. 2018 rezignoval na funkciu člena Správnej rady Slovenskej technickej univerzity v Bratislave (ďalej len STU) doc. Ing. Ľubomír Harach, CSc., ktorý bol na návrh rektora a so súhlasom Akademického senátu STU podľa § 40 ods. 2 zákona č. 131/2002 Z. z. o vysokých školách a o zmene niektorých zákonov v znení neskorších predpisov (ďalej len „Zákon“) vymenovaný ministrom školstva, vedy, výskumu a športu Slovenskej republiky.

V nadväznosti na vyššie uvedené predkladám návrh na vymenovanie nového člena Správnej rady STU na 6-ročné funkčné obdobie a v zmysle § 9 ods. 1 písm. h) Zákona žiadam Akademický senát STU o jeho schválenie.

**Navrhovaný člen:**

Ing. Mário Lelovský, prvý viceprezident IT Asociácie Slovenska.

Členstvo Ing. Lelovského by výrazne pomohlo napĺňať poslanie univerzity v jej aktívnom prepájaní s praxou, najmä v odvetviach informačných a komunikačných technológií.